Mælt með tveimur nýjum lyfjum , og nýrri líftæknilyfshliðstæðu Sérfræðinganefnd Lyfjastofnunar Evrópu um lyf fyrir menn ( CHMP ) hélt fund dagana 9. - 12. desember sl . Mælt var með að fimm lyfjum yrði veitt markaðsleyfi , þar á meðal tveimur nýjum lyfjum , og nýrri líftæknilyfshliðstæðu . Annað nýju lyfjanna tveggja er Beovu sem ætlað er til meðhöndlunar aldurstengdri ( votri ) sjónudepilsrýrnun . Virka efni lyfsins er brolucizumab sem hindrar æðaþelsvaxtarþátt A ( VEGF-A , Vascular Endothelial Growth Factor A ) , dregur þannig úr óeðlilegum vexti innanþekjufrumna , sjúkdómsfræðilegri nýmyndun æða og minnkar gegndræpi æða . Beovu viðheldur þannig skarpari sjón . Lyfið Recarbrio er við sýkingum vegna loftháðra , Gram-neikvæðra örvera í fullorðnum , í þeim tilvikum sem önnur meðferð hefur ekki skilað árangri . Virku efnin í Recarbrio eru imipenem , cilastatin og relebactam . Líftæknilyfshliðstæðan Amsparity er til að meðhöndla bólgu - og sjálfsofnæmissjúkdóma , svo sem ýmsa gigtarsjúkdóma og psoriasis . Virka efnið í lyfinu er adalimumab . Samheitalyfin sem hlutu jákvæða umsögn eru Azacitidine Accord , til meðhöndlunar blóðkrabbameina , og Dexmedetomidine Accord , sem er róandi lyf fyrir fullorðna ætlað til notkunar á gjörgæsludeildum . Þá var einnig mælt með víkkun á ábendingum nokkurra lyfja , Akynzeo , Cyramza , Darzalex , Dificlir , Erleada , Sirturo , Stelara og Vyndaqel .